English: Of course, it was the EU who put the NHS on the table in its TTIP negotiations. But if I may try and find a little common ground with the Minister, in terms of the 'no deal' preparations, which I did see, in terms of the Minister's knowledge of and exposition of, through my membership of the External Affairs and Additional Legislation Committee, I think it is good that Ministers have sought to spend money, where possible, in a way that also supports other objectives. I think Ministers also had some success, from a Wales perspective, in improving communications with the UK Government, which were poor initially but have improved at least to a degree. I think when one compares the 'no deal' preparations - certainly, Ministers here have been subject to fewer successful legal challenges than UK Ministers have on some of their preparations and I would like to recognise that. The Minister refers to the Wales Audit Office reports saying they've given leadership, and I'm sure he likes to cite that. He also refers to the robust governance of the programme and sound structures. Could he clarify: is he referring there also to the Wales Audit Office or, on those bits, is he more marking his own homework? The bit we've seen - I find this insouciance absolutely extraordinary. People who aren't in his bubble listen to him say that there needs to be a referendum and that, 'Of course, any referendum must include remaining in the EU as an option', as if we haven't had a referendum less than three years ago, which he promised to respect the result of but now is doing the opposite. I mean, he argues a bit with Plaid Cymru about which went back on what they promised earlier, but the fact is that they both promised to respect the referendum result, and both of them don't respect the referendum result and are telling people they need to vote again, as if that will solve divisions in our society. We took a decision; you refuse to implement it. Why, if you ask people to vote again, would they expect you to implement it any more next time than you have this time? And you may rightly observe that it's the UK Government at Westminster that bears a particular responsibility for this. We have heard one face of the Conservative Party speaking today, and I agree with much of what Darren has said. I do wonder, though, what the Minister's assessment is of the probability of our leaving with no deal on 31 October and how that compares with the probability that he'd previously assessed of our leaving on 29 March, because real hard spending decisions follow from his judgment. The First Minister would have us believe that everything has changed and that it's now definitely going to be no deal or almost certainly or very likely, I think as the Minister said. But, actually, the reality in this Conservative leadership contest is that we have Michael Gove saying, 'Oh, well let's stay in until at least the end of 2020', Jeremy Hunt saying it would be political suicide to have no deal, and I don't know if the Minister puts more stress on the promises of Boris Johnson than I do, but he says we'll leave with or without a deal, but that's what 500-odd MPs said when they voted for article 50. It's what Theresa May said over 100 times. How likely does he really think it is that that's going to happen when he's reaching into taxpayers' pockets and trying to make sensible judgments about where to spend that contingency money in preparing? He said earlier in his statement - . And I don't know how he reads the tea leaves on this, along with Alun Davies; they know much more about how people vote than they do themselves. Perhaps it's a sort of false consciousness: 'Of course the EU referendum had nothing to do with the EU; it was all about austerity.' I mean, very convenient for you, but how do you know that? You say today that the European election showed that probably the majority were wanting us to remain within the EU. I mean, what tendentious way do you get this? Is this sort of adding up all the losers votes and telling them what they all think? Is the Minister actually aware that there has been an exit poll that surveyed 10,000 voters on a representative sample who'd voted in European elections, asked them how they voted in the referendum and 45 per cent said they voted to leave, 50 per cent said they voted to remain - suggesting that turnout was higher amongst remain supporters - but notwithstanding that, that exit poll said that 46 per cent would now vote to remain, while 50 per cent would vote to leave? Finally, can I ask the Minister: we've heard what Darren has to say, but a fellow doyen of the remain establishment said that when people voted for the Brexit Party - and this was Nick Ramsay, the AM for Monmouth - it reflected the ignorance of voters in Wales; does the Minister agree with him?
Welsh: Wrth gwrs, yr UE a soniodd am y GIG yn ei drafodaethau ynglŷn â'r Bartneriaeth Masnachu a Buddsoddi Trawsiwerydd. Ond os caf i geisio canfod ychydig o dir cyffredin gyda'r Gweinidog, o ran y paratoadau 'dim cytundeb', a welais, o ran gwybodaeth ac eglurhad y Gweinidog, drwy fy aelodaeth o'r Pwyllgor Materion Allanol a Deddfwriaeth Ychwanegol, credaf ei bod hi'n dda bod Gweinidogion wedi ceisio gwario arian, lle bo hynny'n bosib, mewn ffordd sydd hefyd yn cefnogi amcanion eraill. Credaf fod Gweinidogion hefyd wedi cael rhywfaint o lwyddiant, o safbwynt Cymru, o ran gwella'r cyfathrebu â Llywodraeth y DU, a oedd yn wael i ddechrau ond sydd wedi gwella o leiaf i ryw raddau. Rwy'n credu pan fydd rhywun yn cymharu'r paratoadau 'dim cytundeb' - yn sicr, mae'r Gweinidogion yma wedi wynebu llai o heriau cyfreithiol llwyddiannus na Gweinidogion y DU o ran rhai o'u paratoadau a hoffwn gydnabod hynny. Mae'r Gweinidog yn cyfeirio at adroddiadau Swyddfa Archwilio Cymru sy'n dweud eu bod wedi rhoi arweiniad, ac rwy'n siŵr ei fod yn hoffi cyfeirio at hynny. Cyfeiria hefyd at lywodraethu cadarn y rhaglen a strwythurau cadarn. A allai egluro: a yw'n cyfeirio yno hefyd at Swyddfa Archwilio Cymru neu, o ran y darnau hynny, a yw'n fwy o achos o farcio ei waith cartref ei hun? Y rhan a welsom ni - rwyf yn cael y diffyg hwn yn hollol ryfeddol. Mae pobl nad ydyn nhw yn ei swigen yn gwrando arno'n dweud bod angen refferendwm ac, 'wrth gwrs, mae'n rhaid i unrhyw refferendwm gynnwys aros yn yr UE fel dewis', fel pe na baem ni wedi cael refferendwm lai na thair blynedd yn ôl, yr addawodd y byddai'n parchu ei ganlyniad ond y mae nawr yn gwneud y gwrthwyneb. Wyddoch chi, mae'n dadlau rhyw fymryn gyda Phlaid Cymru am yr hyn a addawsant yn gynharach, ond y ffaith yw eu bod ill dau wedi addo parchu canlyniad y refferendwm, ac nid yw'r ddau ohonyn nhw yn parchu canlyniad y refferendwm ac maen nhw'n dweud wrth bobl bod angen iddyn nhw bleidleisio eto, fel petai hynny'n mynd i ddatrys rhaniadau yn ein cymdeithas. Fe wnaethom ni benderfyniad; rydych chi'n gwrthod ei weithredu. Os gofynnwch i'r bobl bleidleisio eto, pam fydden nhw'n disgwyl ichi ei weithredu fwy y tro nesaf nag a wnaethoch chi'r tro hwn? Ac mae'n bosib eich bod yn sylwi mai Llywodraeth y DU yn San Steffan sy'n ysgwyddo cyfrifoldeb penodol am hyn. Rydym ni wedi clywed un wyneb o'r Blaid Geidwadol yn siarad heddiw, ac rwy'n cytuno â llawer o'r hyn y mae Darren wedi'i ddweud. Fodd bynnag, tybed beth yw asesiad y Gweinidog o'r tebygolrwydd y byddwn yn gadael heb unrhyw gytundeb ar 31 Hydref a sut y mae hynny'n cymharu â'r tebygolrwydd yr oedd wedi'i asesu cyn hynny o'n hymadawiad ar 29 Mawrth, oherwydd mae penderfyniadau gwirioneddol anodd ynglŷn â gwario yn dilyn ei ddyfarniad. Mae ar Brif Weinidog Cymru eisiau i ni gredu bod popeth wedi newid ac y byddwn ni bellach yn bendant yn gadael heb gytundeb, neu bron yn sicr neu'n debygol iawn, fel y dywedodd y Gweinidog. Ond, mewn gwirionedd, y gwir amdani am y gystadleuaeth hon am arweinydd y Ceidwadwyr yw bod gennym ni Michael Gove yn dweud, 'o, gadewch inni aros i mewn hyd at o leiaf ddiwedd 2020', Jeremy Hunt yn dweud mai hunanladdiad gwleidyddol fyddai peidio â chael cytundeb, ac ni wn i a yw'r Gweinidog yn rhoi mwy o bwyslais ar addewidion Boris Johnson nag ydw i, ond mae'n dweud y byddwn ni'n gadael gyda chytundeb neu heb gytundeb, ond dyna'r hyn a ddywedodd oddeutu 500 o ASau pan fu iddyn nhw bleidleisio dros Erthygl 50. Dyma a ddywedodd Theresa May dros 100 o weithiau. Pa mor debygol y mae'n credu yw hi mewn gwirionedd y bydd hynny'n digwydd pan fydd yn estyn i bocedi'r trethdalwyr ac yn ceisio gwneud penderfyniadau synhwyrol ynghylch ble i wario'r arian wrth gefn hwnnw wrth baratoi? Dywedodd yn gynharach yn ei ddatganiad - . A wn i ddim sut mae'n dirnad y sefyllfa hon, ynghyd ag Alun Davies; maen nhw'n gwybod llawer mwy ynghylch sut y mae pobl yn pleidleisio na'r bobl hynny eu hunain. Efallai ei fod yn rhyw fath o ymwybyddiaeth ffug: 'Wrth gwrs, nid oedd a wnelo refferendwm yr UE ddim â'r UE; roedd y cyfan yn ymwneud â chyni. Wyddoch chi, mae hynny'n gyfleus iawn i chi, ond sut ydych chi'n gwybod hynny? Rydych chi'n dweud heddiw fod yr etholiad Ewropeaidd wedi dangos ei bod hi'n debygol bod y mwyafrif yn dymuno inni aros yn yr UE. Ym mha fodd unochrog ydych chi'n dirnad hynny? A'r hyn yr ydych chi'n ei wneud yw adio pleidleisiau'r collwyr a dweud wrthyn nhw yr hyn y maen nhw i gyd yn ei feddwl? A yw'r Gweinidog mewn gwirionedd yn ymwybodol y bu pôl piniwn ynglŷn â gadael pryd holwyd sampl cynrychioliadol o 10,000 o bleidleiswyr a bleidleisiodd yn yr etholiadau Ewropeaidd, gan ofyn iddyn nhw sut y gwnaethon nhw bleidleisio yn y refferendwm, a dywedodd 45 y cant eu bod wedi pleidleisio i adael, dywedodd 50 y cant eu bod wedi pleidleisio i aros - sy'n awgrymu bod y ganran a bleidleisiodd yn uwch ymhlith y rhai oedd eisiau aros - ond er gwaethaf hynny, dywedodd yr arolwg barn hwnnw y byddai 46 y cant nawr yn pleidleisio i aros, tra byddai 50 y cant yn pleidleisio i adael? Yn olaf, a gaf fi ofyn i'r Gweinidog: rydym ni wedi clywed yr hyn sydd gan Darren i'w ddweud, ond dywedodd un o hoelion wyth yr ymgyrch aros, pan bleidleisiodd pobl dros y Blaid Brexit - a Nick Ramsay oedd hwn, yr Aelod Cynulliad dros Drefynwy - ei fod yn adlewyrchu anwybodaeth pleidleiswyr yng Nghymru; a yw'r Gweinidog yn cytuno ag ef?